Victor Francis Hess
Ni Victor Francis Hess (24 Hunio 1883 – 17 Disiembre 1964) ket Austriano-Amerikano idi a pisiko, ken laureado ti Premio Nobel iti Pisika, a nakaduktal kadagiti raya ti kosmiko.[1]
Biograpia[urnosen | urnosen ti taudan]
Ni Victor Franz Hess ket naipasngay kada Vinzenz Hess ken Serafine Edle von Grossbauer-Waldstätt, idiay Kastilio Waldstein, iti asideg ti Peggau idiay Styria, Austria idi 24 Hunio 1883. Ti amana ket naarian a nagtartarikayo iti serbisio ni Prinsipe Louis of Oettingen-Wallerstein. Isu ket nagadal iti sekondario nga eskuela iti Himnasio Graz manipud idi 1893 aginggana idi 1901.[2][3]
Manipud idi 1901 aginggana idi 1905, nagadal ni ni Hess iti umuna a grado idiay Unibersidad ti Graz, ken nagtuloy iti posgrado a panagad-adal iti pisika aginggana idi naawatna idiay ti PhDna idi 1910. Isu ket nagtrabaho a kas katakunaynay babaen ni Stefan Meyer idiay Instituto para iti Panangsukisok iti Radium, Akademia dagiti Siensia ti Vienna, manipud idi 1910 aginggana idi 1920.
Idi 1920 inasawana ni Marie Bertha Warner Breisky.[1]
Nangala ti panaginana ni Hess idi 1921 ken nagbanniaga idiay Estados Unidos, ken nagtrabaho idiay United States Radium Corporation, idiay New Jersey, ken kas Konsultado a Pisiko para iti US Bureau of Mines, diay Washington DC. Idi 1923, isu ket nagsubli idiay Unibersidad ti Graz, ken naidutok idi a kas ti Ordinario a Propesor iti Eksperimental a Pisika idi 1925. Indutok isuna ti Unibersidad ti Innsbruck a kas Propesor, ken Direktor ti Instituto ti Radiolohia idi 1931.[2]
Immakar ni Hess idiay Estados Unidos ken kaduana ti Hudio nga asawana idi 1938, tapno matalawanna ti panagparukma ti Nazi. Iti isu met laeng a tawen, indutok isuna ti Unibersidad ti Fordham a kas Propesor ti Pisika, ken isu ket nagbalin a naturalisado nga umili ti Estados Unidos idi 1944.[4][5] His wife died of cancer in 1955.[1] Ti isu met laeng a tawen inasawana ni Elizabeth M. Hoenke, ti babai a nagay-aywan ken ni Berta iti patingga ti biagna.[4]
Nagsurat isuna idi 1946 iti topiko iti relasion a pagbaetan ti siensia ken relihion iti artikulona a "My Faith" (Ti Pammatik), a ditoy ket impalawagna no apay nga isu ket namati iti Dios.[6] Isuket nagretiro manipud iti Unibersidad ti Fordham idi 1958 ken pimmusay idi 17 Disiembre 1964, idiay Mount Vernon, New York manipud iti Sakit ni Parkinson.[1]
Dagiti nagibasaran[urnosen | urnosen ti taudan]
- ^ a b c d "Victor F. Hess, Physicist, Dies. Shared the Nobel Prize in 1936. Was Early Experimenter on Conductivity of Air. Taught at Fordham Till 1958". New York Times (iti Ingles). Disiembre 19, 1964. Naala idi 2012-09-30.
... under his supervision, the United States Radium Corporation in New Jersey. … Dr. Hess married Marie Bertha Warner Breisky in 1920; she died in 1955. …
- ^ a b "Victor F. Hess". Nobel Foundation (iti Ingles). 1936. Naiyarkibo manipud iti kasisigud idi 2007-09-29. Naala idi 2007-10-04.
- ^ Angelo, Joseph A (2004). Nuclear Technology (iti Ingles). Greenwood Press. pp. 121–124. ISBN 1-57356-336-6.
Ni Victor Franz Hess ket naipasngay idi maika-24 ti Hunio, 1883, idiay Kastilio Waldstein, iti asideg ti Peggau idiay Steiermark, Austria. Ti amana,ni Vinzens Hess, ket nagtartarikayo idi para ken ni Prinsipe Öttingen-Wallerstein's service and his mother was Serafine Edle von Grossbauer-Waldstätt. …
- ^ a b Breisky, Bill (Agosto 7, 2012). "Essay: On Its Centenary, Celebrating a Ride That Advanced Physics". New York Times (iti Ingles). Naala idi Agosto 7, 2012.
- ^ "Profile Detail: Victor Francis Hess". Marquis Who's Who (iti Ingles). Naala idi Agosto 7, 2012.
- ^ Hess, Victor Francis (Nobiembre 3, 1946). "My Faith". San Antonio Light Newspaper (iti Ingles). p. 52.
Dagiti akinruar a silpo[urnosen | urnosen ti taudan]
- Lektura ti biograpia ken Nobel (nobelprize.org) (iti Ingles)
lim_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn